Diari Oficial de la Generalitat Valenciana


Sumari del DOGV 9613, del 08-06-2023 (2023/6053)

RESOLUCIÓ de 3 de maig de 2023, de la Conselleria d'Hisenda i Model Econòmic, per la qual s'autoritza una generació de crèdits per ingressos finalistes procedents del Ministeri d'Inclusió, Seguretat Social i Migracions en el marc del Pla de recuperació, transformació i resiliència del Govern d'Espanya, per import de 6.800.000 euros (expedient 09.010/23-072).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9613

Data del DOGV
:   08-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6053


Data del document
:   03-05-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 de maig de 2023, de la Conselleria d'Hisenda i Model Econòmic, per la qual s'autoritza una generació de crèdits per ingressos finalistes procedents del Ministeri d'Inclusió, Seguretat Social i Migracions en el marc del Pla de recuperació, transformació i resiliència del Govern d'Espanya, per import de 6.800.000 euros (expedient 09.010/23-072). [2023/6053]  
Mitjançant el Reial decret 378/2022, de 17 de maig, del Ministeri d'Inclusió, Seguretat Social i Migracions, es regula la concessió directa de subvencions per a la realització de projectes pilot innovadors per al desenvolupament d'itineraris d'inclusió social i la seua avaluació, amb la finalitat de contribuir a la promoció de la igualtat, la inclusió social i la lluita contra la pobresa en les seues diferents formes millorant la taxa d'accés a l'ingrés mínim vital i incrementant l'efectivitat de l'IMV a través de les polítiques d'inclusió, assignant a la Comunitat Valenciana un import de 6.800.000 euros.  
Aquestes actuacions s'emmarquen en el Pla de recuperació, transformació i resiliència, component 23, inversió C23.I7 «Foment del creixement inclusiu mitjançant la vinculació de les polítiques d'inclusió sociolaboral a l'ingrés mínim vital» que promou la implantació d'un nou model d'inclusió a partir de l'ingrés mínim vital, que reduïsca la desigualtat de la renda i les taxes de pobresa.  
De conformitat amb el que es disposa en l'article 3 del reial decret esmentat, es va dictar la Resolució de la Secretaria General d'Objectius i Polítiques d'Inclusió i Previsió Social, de 22 de setembre de 2022, per la qual es concedia a la Generalitat Valenciana una subvenció per import de 6.800.000 euros destinada a desenvolupar el projecte «Mentoria Comunitat Valenciana: tutoria en línia contra l'exclusió social» i, en data 11 de gener de 2023 es va subscriure el conveni entre l'Administració General d'Estat, a través de la Secretaria General d'Objectius i Polítiques d'Inclusió i Previsió Social, i la Comunitat Valenciana, a través de la Conselleria d'Educació, Cultura i Esport per a la realització d'aquest.  
D'acord amb la proposta de la Subdirecció General de Formació del Professorat, dependent de la Secretaria Autonòmica d'Educació i Formació Professional, el desenvolupament del projecte «Mentoria Comunitat Valenciana: tutoria en línia contra l'exclusió social», es durà a terme mitjançant:  
- Contracte de serveis per un import de 5.146.931,50 euros, consistent en el desenvolupament i execució d'un pla de mentorització en línia, centrat en l'àrea de matemàtiques i de reforç socioemocional per a alumnat de Primària i Secundària d'entorns vulnerables, escolaritzat en centres educatius d'alta complexitat, preferentment de famílies receptores de l'ingrés mínim vital (IMV) o de la renda valenciana d'inclusió (RVI) i el posterior lliurament de la informació sobre els resultats obtinguts.  
- Activitats de difusió del projecte de mentoria per tots els centres de la Comunitat Valenciana per import d'1.653.068,50 euros.  
Per no estar previstos aquests ingressos en el pressupost inicial per a aquest exercici, la Conselleria d'Educació, Cultura i Esport proposa la seua generació en el capítol 2 «Compra de béns corrents i despeses de funcionament» del programa 422.99 «MRR Educació i Formació Professional», per import de 6.800.000 euros.  
Atesa la regulació tant europea com estatal, relativa a la gestió, comptabilització i obligacions d'informació de les mesures i projectes finançats pel Mecanisme Recuperació i Resiliència en el Pla de recuperació, transformació i resiliència i per a la identificació i seguiment d'aquestes, pel Decret llei 6/2021 i instruccions posteriors, en l'àmbit de la Generalitat, s'ha establit una comptabilització diferenciada dels recursos pressupostaris destinats a la seua execució.  
  
A aquest efecte i en virtut del que es disposa en els articles 19 i 20 del Decret llei 6/2021, del Consell, en l'article 50 de la Llei 1/2015, de 6 de febrer, d'hisenda pública, sector públic instrumental i subvencions, i en els articles 21 i 24 de la Llei 9/2022, de 30 de desembre, de pressupostos de la Generalitat per a l'exercici 2023, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una generació de crèdit en el pressupost d'ingressos en la següent aplicació pressupostària 401.98 «Transferència de l'Estat. Àrea de drets socials i Agenda 2030. MRR» per import de 6.800.000 euros.  
  
  
Segon  
Autoritzar la inclusió del centre de despesa 2317 «Foment del creixement inclusiu mitjançant la vinculació de les polítiques d'inclusió social a l'ingrés mínim vital», en l'aplicació pressupostària 65.99.04.643.11.  
  
Tercer  
Autoritzar una generació de crèdit en el pressupost de despeses en l'aplicació pressupostària 11.36.24.0271.512.68.1 per import de 6.800.000 euros.  
  
Quart  
A conseqüència de l'import generat, s'inclouen en l'FP3 del programa 422.99 les dades relatives a l'aplicació d'ingressos 401.98, que queden establides en els termes següents:  
  
Codi  
ingrés Origen / Destinació del finançament Cap. Import  
401.98 Transferència de l'Estat. Àrea de Drets Socials i Agenda 2030. MRR 6.800.000,00  
  
 C23.I17 Foment del creixement inclusiu mitjançant la vinculació de les polítiques d'inclusió social a l'ingrés mínim vital 2 6.800.000,00  
  
  
  
València, 3 de maig de 2023.- El sotssecretari de la Conselleria d'Hisenda i Model Econòmic (p. d. Resolució de 8.06.22, DOGV 9360): Daniel González Serisola.